stanford-oval/wikipedia huggingface dataset:
גיליונית זיכרון - תביב 1960
תיאור המצעד היהודי > מנהיגי הקהילה

קבוצה נוספת מבין מנהיגי הקהילה היהודית רכבה על סוסים בעקבות קבוצת המשכילים.
| --- | --- |
בראש הגוש רכבו שני פרשים כשהם תוקעים בחצוצרות.: 
שמעון ניושטאדטל (Šimon Neustädtl) הוביל את הקבוצה.: 
אחריו שניים מבחירי המנהיגים.: 
ובהמשך קבוצה גדולה של מנהיגי הקהילה.:
תיאור המצעד היהודי > חברי הגילדה של אנשי הרפואה

קבוצת בעלי המקצוע מתחום הרפואה נחשבה לאחת הקבוצות החשובות ביותר בקהילה היהודית.
| --- | --- |
את הקבוצה הובילו שני נגנים.: 
קבוצה של תלמידי רפואה צעדה כגוש וביניהם ניתן לראות שני תלמידים המעשנים מקטרת ארוכה. הנוהג לעשן הפך לרווח בעיר פראג בהשפעה שוודית, והאמונה אז גרסה כי העישון טוב לבריאות.: 
בעקבות התלמידים צעד הרופא המכובד, דוקטור מויזיס גומפרס מודר (Mojžíš Gumperz Muder).: 
הרוקח, ליובל מישל ייטלס (Löbel Mischl Jeitteles), צעד כשהוא נושא את סמל מקצוע הרוקחות.: 
הספר היהודי, משולם בונדי (Meschulem Bondi), ששימש גם כמנתח, צעד עם תער שלוף בידו.: 
יחד איתו צעדה קבוצה של ספרים בכירים, אוחזים בידם תער.: 
ואחריהם קבוצה של שוליות ספרים שהציגו לראווה את כלי מלאכתם, דוגמת מספריים, תערים, ומזרקים.:
תיאור המצעד היהודי > חברי הגילדה של המוזיקאים

קבוצת העוסקים במוזיקה בקרב אנשי הקהילה היהודית כללו את החזנים, את מדריכי המקהלות של ילדי בית הספר, ואת המנגנים על כלי נגינה שונים.
| --- | --- |
לפני כל אחד מן החזנים ומדריכי המקהלות הלך נער הנושא שלט ועליו גיליון התווים.: 
החזן הראשי, סינה קלאבר (Syna Klaber), עצר את התהלוכה בשני מקומות לאורך הדרך וקרא בקול דברי ברכה בעברית לכבוד הקיסרית.: 
מדריך המקהלה הלך בראש קבוצה של ילדי בית ספר שאחזו בידם ספרון ובו מילות השירים אותם השמיעו.: 
קבוצה נוספת של ילדי בית ספר. בסוף הקבוצה שילב האמן איור של ילד נכה בעל גיבנת קשה שהשתתף במקהלה כמו יתר הילדים.: 
פרש תוקע בחצוצרה.: 
להטוטן נשא על ראשו את הסמל המקצועי של הגילדה, קנקן גדול שבחלקו העליון פסלון של אדם מנגן בכינור.: 
קבוצה של מנגנים יהודים לבושה בבגדי פאר מוזהבים הנעימה את זמנם של הצופים בנגינה על שלל כלים.: 
אחד מן הנגנים, אדם כבן 80, צעד כשהוא מחופש בבגדי אישה ומנגן בבסון.:
תיאור המצעד היהודי > חברי הגילדה של הקצבים

הקצבים של פראג היוו את אחת הקבוצות המקצועיות החזקות ורבות החשיבות בעיר. עובדה זו משתקפת במספר הרב של הצועדים ובגודל המוצגים שנשאו עימם.
| --- | --- |
את הקבוצה הוביל אחד מראשי הגילדה כשהוא נושא מפתח גדול.: 
אחריו צעדו חברי הגילדה הבכירים בלבוש מפואר.: 
שוליות הקצבים צעדו כשהם מחזיקים בידם גרזן.: 
חברי הגילדה נשאו עימם לאורך המצעד הכרזה גדולה שהציגה לראווה את כתבי הזכויות שניתנו להם (כרזה דומה נוספת נישאה בהמשך המצעד).: 
שני להטוטנים סיפקו אתנחתא קומית להנאת הקהל.:
תיאור המצעד היהודי > חברי הגילדה של הפרוונים

גם הפרוונים של פראג היוו קבוצה עשירה ורבת עוצמה והשפעה בקהילה היהודית.
| --- | --- |
את הקבוצה הובילו שני מחצצרים.: 
קבוצת פרוונים, חלקם רכובים על סוסים וחלקם צועדים ברגל, נשאו עימם מוטות ארוכים ועליהם חיות פרווה מפוחלצות.: 
נכבדי הפרוונים צעדו כשהם לבושים בגדים מפוארים המעוטרים בשלל פרוות.: 
ובעקבותיהם קבוצה גדולה של חברי הגילדה של הפרוונים.: 
שני חיילים נושאי חניתות ליוו את האדם שנשא את דגל הגילדה.: 
שוליות פרוונים עם חיות פרווה מפוחלצות על מוטות.: 
נגן חצוצרה מלווה בחייל חמוש בחנית.: 
בנוסף לחיות הפרווה המפוחלצות הקטנות (סנאים??) שהוצגו לראווה על מוטות ארוכים נשאו עימם שני חברי הגילדה גם חיות פרווה מפוחלצות גדולות יותר (זאבים??).: 
שמונה אנשים נשאו על שכמם לוח עץ גדול ועליו שוחזר מראה של יער עמוס בחיות ציד מפוחלצות. את מראה סצנת צייד השלים הצייד החמוש ברובה שצעד בעקבותיהם.: 
דגל נוסף של הגילדה נישא על ידי אחד החברים המלווה על ידי חייל חמוש. במרכז הדגל שולב סמל מגן דוד.: 
קבוצה נוספת של שוליות פרוונים הנושאים פוחלצים של חיות פרווה.: 
בסוף גוש חברי הגילדה של הפרוונים צעדה קבוצה של חברי גילדת הקצבים כשהם נושאים כרזה נוספת. ילד קטן בן 12 בשם יהודה ישרלס (Juda Iserles) ישב במרומי התורן של הכרזה.:
תיאור המצעד היהודי > חברי הגילדה של החייטים

גילדה חשובה נוספת בה היו חברים רבים מיהודי פראג.
| --- | --- |
בראש הקבוצה צעדה חבורה של נגנים.: 
ואחריהם צעדו נכבדי גילדת החייטים כשהם לבושים במעילים מפוארים.: 
דגל הגילדה, העשוי פיסות בד רבות וצבעוניות התפורות יחד, נישא לצד סמל הגילדה, שבמרכזו זוג מספריים.: 
במרכז הקבוצה צעדו שוליות גילדת החייטים.: 
אחריהם צעד חייל חמוש ברובה.: 
קבוצה נוספת של נכבדי גילדת החייטים.:
תיאור המצעד היהודי > חברי גילדות מקצועיות נוספות

גילדת עושי התחרה, גילדת יצרני הכפתורים וגילדת הסנדלרים.
| --- | --- |
חברי גילדת עושי התחרה נשאו את שלט הגילדה.: 
אתנחתא קומית כללה אדם לבוש בתחפושת של אייל ולצדו נגן כלי נשיפה וליצן.: 
חברי גילדת יצרני הכפתורים.: 
חברי גילדת הסנדלרים ובראשם אדם שהחזיק בידו מגף עשוי לתפארה.: 
אדם בלבוש מפואר חתם את תהלוכת חברי הגילדות המקצועיות.:
תיאור המצעד היהודי > אנשי חיל הפרשים הקלים

בסוף החלק הרשמי של המצעד שולבה קבוצה נוספת של פרשים במדים מהודרים.
| --- | --- |
פרש מוליך לצדו סוס בלבוש מפואר ואחריו שני פרשים תוקעים בחצוצרות.: 
שני חיילים רגלים חמושים בחרבות ואחריהם פרש על סוס.: 
פרש עם חרב שלופה.: 
קבוצת פרשים חמושים בחניתות.: 
פרש על סוס דוהר.: 
ואחריו חתן וכלה רכובים על סוסים.: 
שני פרשים תוקעים בחצוצרות.: 
צמד פרשים.: 
קצין פרשים עם חרב שלופה.: 
קבוצה של פרשים חמושים בחניתות.: 
ולסיום פרש עם חרב שלופה חותם את המצעד הרשמי.:
תיאור המצעד היהודי > החלק ההיתולי של התהלוכה

בסוף המצעד שולבה קבוצה גדולה של בדרנים ושחקנים מסוגים שונים, שנועדו לשעשע את קהל הצופים. הם הציגו דמויות שונות מן המיתולוגיה ומן התרבות הנוצרית המקומית. שילוב דמויות אלו במצעד היהודי ממחיש עד כמה התערו אנשי הקהילה היהודית של פראג בתרבות האוכלוסייה הכללית בקרבה התגוררו.
| --- | --- |
שני ליצנים רכובים על סוסים.: 
ליצן בבגדי תינוק הובל בעגלת ילדים על ידי המטפלת שלו, אותה הציג שחקן אחר לבוש בבגדי אישה. "המטפלת" האכילה את התינוק בדייסה באמצעות כף גדולה.: 
דמותו המיוחדת של "קְלִיבְּנַה" (Klibna), תחפושת המדמה אדם רוכב על סוס, שהייתה מקובלת מאוד על הנוצרים תושבי פראג בתהלוכות תקופת הצום שקדמה לחג הפסחא.: 
אדם לבוש בבגדי אישה צעד כשהוא נושא בסל שעל גבו איש זקן קטן מידות.: 
אדם בתחפושת של אייל.: 
שני אנשי שרירים הלכו כשהם לבושים בתחפושת של הרקולס.: 
ארבעה אנשים שמנים בתחפושת של זללנים עם כרס ענקית.: 
האל בכחוס, דמות חובה בחגיגות הנוצרים, הובל בתהלוכה על גבי חבית יין.: 
שחקנים בלבוש חתן וכלה הציגו מחזה טיפוסי של חתונה כפרית מסורתית.: 
את המצעד המפואר חתמה קבוצה גדולה של משתתפי החתונה הכפרית אשר ליוו את החתן והכלה בשירים ובריקודים. בתחריט מתוארים חברי הקבוצה כשהם עוברים מתחת לאחת הבמות המקושטות שהוקמו לאורך נתיב התהלוכה.:
תיאור המצעד היהודי > עמדות התזמורת לאורך מסלול המצעד

לאורך נתיב המצעד הוקמו במות ועליהן הוצבו נגנים בכלי נגינה שונים.
| --- | --- |

הבמה בפינה השמאלית התחתונה של התחריט.: הבמה בפינה השמאלית העליונה של התחריט.
הטעות בעיצוב הגיליונית

לגיליונית הזיכרון שנמכרה לציבור על ידי השירות הבולאי יש שוליים לבנים בחלקה העליון ומשני צדדיה, אולם אין כלל שוליים בחלקה התחתון.  עובדה זו מקנה לגיליונית מראה מוזר ולא מאוזן, אולם כך הונפק הפריט.


במקור, כשהודפסה הגיליונית, היו לה שוליים גם בחלקה התחתון. עובדה זו ידועה בוודאות משני מקורות:
במקור, הודפסה בתחתית הגיליונית כתובת דו לשונית שנועדה להסביר את מקור האיור המופיע בה. בנוסח העברי של הכתובת נכתב בטעות כי תחריט הנחושת הודפס בפראג בשנת תקצ"א, המקבילה לשנת 1831 ולא לשנת 1741. הנוסח הנכון צריך היה לציין את שנת תק"א.
| --- | --- |

הכיתוב בעברית עם ציון השנה השגויה תקצ"א: הכיתוב בצרפתית עם ציון השנה 1741
כאשר הבחינו בטעות, כבר היה מאוחר מידי לתקן את הכיתוב. גיליוניות הזיכרון כבר הודפסו, ובפני מנהלי השירות הבולאי עמדו שלוש אפשרויות, כולן גרועות:
האפשרות השלישית הייתה זו שנבחרה, וכך הוקטן הגודל המקורי של הגיליונית, אשר תוכנן להיות 195 מ"מ (רוחב) ו-160 מ"מ (גובה). בעקבות חיתוך השוליים התחתונים קוצץ גובהו של הפריט ל-135 מ"מ בלבד.
מכירת הגיליונית בתערוכה

כחודש לפני פתיחת התערוכה פרסמה הנהלת דואר ישראל הודעות בעיתונות ובהן הנחיות מפורטות כיצד ניתן לרכוש את הפריטים המיוחדים שהונפקו לכבוד תערוכת "תביב 1960". בכל ההודעות הודגש כי גיליונית הזיכרון תוצע למכירה אך ורק בסניף הדואר המיוחד שיופעל בבניין תערוכת הבולים, וכי רק המבקרים בתערוכה יוכלו לרכוש אותה. מנויי השירות הבולאי נדרשו למלא טופסי הזמנה מיוחדים על מנת לרכוש פריטים אלו.


מארגני התערוכה עשו מאמצים רבים על מנת לפרסם את התערוכה ולעודד את הקהל הרחב לבוא ולבקר בה. בין היתר, תוכנן כי פרש רכוב על סוס, בלבוש הדומה לזה של הדוור היהודי מפראג המופיע בגיליונית הזיכרון, יסתובב ברחובות תל אביב ויודיע בתקיעות של חצוצרת דואר על הפתיחה הרשמית של התערוכה. תוכנית זו בוטלה ברגע האחרון עקב מחלתו של החייט שהיה צריך לתפור את תלבושתו של הפרש.
מאחר שהגליונית נמכרה במחיר כפול מן השווי של הבול לצורכי דואר, המשקיעים לא רכשו מלאי גדול של גיליוניות, מאחר שחששו כי במקרה של ירידת מחירים בשוק הבולאי יוכלו לנצל לצורכי דואר רק את הבול שערכו הנקוב היה חצי ממחיר הגיליונית השלמה. סוחרי הבולים נשארו בלי מלאי ומחיר הגיליונית החל להאמיר.
בסוף חודש דצמבר 1960 האמיר מחיר הגיליונית שוב ועמד על לירה ועשרים אגורות. בחודש פברואר 1961 המשיך המחיר לעלות ועמד על שתיים וחצי לירות.
לקריאה נוספת

Wilma Abeles Iggers (Editor), The Jews of Bohemia and Moravia, 1993, pp 29-31
The Jewish Postman of Prague, in The Holy Land Philatelist, Volume IV, 70/71, August/September 1960, pp 1392-1394
הערות שוליים

↑  קדמו לה תערוכת "תבול" במאי 1949, תערוכת "תבא" באפריל 1952, ותערוכת "תבים" באוקטובר 1954. בנוסף התקיימה בישראל גם תערוכת הבולים הבינלאומית "תביל" בספטמבר 1957.
↑  תערוכת "תביב", הבוקר, 10.6.1960, ע' 4.
↑  תחריט מ-1741 - נושא לצמדת "תביב", מעריב, 8.7.1960, ע' 12.
↑  תחריט מ-1741 - נושא לצמדת "תביב", מעריב, 8.7.1960, ע' 12.
↑  ראש הגיטו בפראג ובחורי ישיבה בגיליון "תביב", הבוקר, 16.9.1960, ע' 8.
↑  תחריט מ-1741 - נושא לצמדת "תביב", מעריב, 8.7.1960, ע' 12.
↑  ראש הגיטו בפראג ובחורי ישיבה בגיליון "תביב", הבוקר, 16.9.1960, ע' 8.
↑  תחריט מגיטו פראג משמש ציור לבול דואר, דבר, 22.7.1960, ע' 6.
↑  ראש הגיטו בפראג ובחורי ישיבה בגיליון "תביב", הבוקר, 16.9.1960, ע' 8.
↑  גיליון זיכרון עם בול בתערוכת "תביב", הבוקר, 2.9.1960, ע' 12.
↑  בול "תביב", הבוקר, 26.8.1960, ע' 8.
↑  תצלום ראשון של גיליון הזיכרון, דבר, 8.9.1960, ע' 4.
↑  בול "תביב" - נושא למחקר יודאיקה, על המשמר, 14.9.1960, ע' 3.
↑  מידע על בול הדגל של קהילת פראג, באתר התאחדות בולאי ישראל.
↑  תצלום ראשון של גיליון הזיכרון, דבר, 8.9.1960, ע' 4.
↑  בול "תביב" - נושא למחקר יודאיקה, על המשמר, 14.9.1960, ע' 3.
↑  הדוור מגיטו פראג, למרחב, 7.10.1960, ע' 5.
↑  בולי ישראל תש"ח-תשס"ח, קטלוג מס' 14, 2008, השירות הבולאי, ע' 60.
↑  בול תערוכת "תביב" וגיליון הזיכרון, על המשמר, 16.9.1960, ע' 9.
↑  כיצד רוכשים בול "תביב", גיליון הזיכרון ומעטפת היום הראשון?, חרות, 29.9.1960, ע' 4.
↑  פרש בלבוש הדוור היהודי יבשר את פתיחת התערוכה "תביב", על המשמר, 4.10.1960, ע' 2.
↑  החייט חלה - הפרש לא יופיע, דבר, 5.10.1960, ע' 10.
↑  התיקרות מפתיעה של גיליון "תביב", דבר, 23.12.1960, ע' 6.
↑  עליה נוספת במחירי צמדת "תביב", למרחב, 23.12.1960, ע' 8.
↑  התיקרות מפתיעה של גיליון "תביב", דבר, 23.12.1960, ע' 6.
↑  גברה הדרישה לגיליון "תביב", מעריב, 3.2.1961, ע' 12.
תחריט המתאר את מצעד יהודי פראג שנערך בשנת 1741
החלק היחסי של גיליונית הזיכרון מתוך התחריט המקורי
הגהה של גיליונית זיכרון "תביב 1960"
האל קלמנט

| --- | --- |

 לידה:  30 במאי 1922 סומרוויל, ארצות הברית 
 פטירה:  29 באוקטובר 2003 (בגיל 81) מילטון, ארצות הברית 
 שם לידה:  Harry Clement Stubbs 
 מדינה:  ארצות הברית 
 מקום לימודים:  אוניברסיטת בוסטון, קולג' סימונס, אוניברסיטת הרווארד, בית הספר לחינוך של אוניברסיטת בוסטון 
 שפות היצירה:  אנגלית 
 סוגה:  מדע בדיוני 
 יצירות בולטות:  שליחות כבדת משקל 
 בן או בת זוג:  מרי סטאבס 
 פרסים והוקרה:  פרס גרנד מאסטר של דיימון נייט (1999)  פרס איגנוטוס לרומן הזר הטוב ביותר (1994)  היכל התהילה של המדע הבדיוני והפנטזיה (1998)  Retro Hugo Award for Best Short Story (1996) 
 
האל קלמנט (הארי סטאבס)
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
האל קלמנט (באנגלית: Hal Clement, ‏30 במאי 1922 - 29 באוקטובר 2003) הוא שמו הספרותי של הארי סטאבס (באנגלית: Harry Clement Stubbs), שהיה סופר מדע בדיוני אמריקאי, ומרצה לכימיה ואסטרונומיה, במכללת מילטון שבמסצ'וסטס, ארצות הברית. ב-1999 היה הסופר ה-17 שזכה בפרס ה"גרנד מאסטר" (הקרוי החל מ-2002 פרס דיימון נייט), פרס מפעל חיים, המחולק החל מ-1975 לסופר מדע בדיוני אחד, פעם בשנה או שנתיים, לצדו של טקס חלוקת פרס נבולה.
סגנון כתיבתו

קלמנט נמנה עם ה"גרעין הקשה" של המדע הבדיוני - אותם סופרי מדע בדיוני המשתדלים להיצמד בנאמנות למדעי הטבע, ולכתוב את העלילה על פי הגיון דמיוני מחייב. לפיכך הוא הכניס בספריו, חוקי פיזיקה, כימיה ואסטרונומיה רבים, תוך שהוא מחויב אליהם לאורך כל הספר.
בסוף ספרו שליחות כבדת משקל (יצא בעברית בהוצאת עם עובד בתרגומו של עמנואל לוטם בשנת 1981), פונה קלמנט לקוראיו, ומסביר באריכות את הדרך בה עבר על מנת להגיע לנתונים הפיזיים והכימיים של הכוכב "מסקלין" - בו מתקיימת העלילה של הספר. הוא נותן לקוראיו אתגר, למצוא סתירות או טעויות בהיבט זה של ספרו.
קלמנט היה ידידו של אייזיק אסימוב, שאף עזר לו בכתיבת ספרו.
הערות שוליים

↑  רשימת זוכי הפרס החל מ-1975
| --- | --- |
בקרת זהויות :  NLI: 987007582866905171  PLWABN: 9810691258105606  BIBSYS: 8046659  BnF: cb12597408q (data)  CiNii: DA04693634  GND: 105158526  ISNI: 0000 0001 1779 8918  LCCN: n81039778  LNB: 000041629  NDL: 00436159  NKC: xx0002552  NLK: KAC201635630  NSK: 000056156  RERO: 02-A003110908  SNAC: w6tj624p  SUDOC: 074992384  VIAF: 111257538   WorldCat (עם VIAF): 111257538 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
דוקטרינת הנוירונים

תרשים של תאי עצב במוחון של תרנגולת, מתוך עבודתו של רמון אי קחאל, מדריד 1905.
דוקטרינת הנוירון (באנגלית: Neuron doctrine) היא התובנה שמערכת העצבים בנויה מתאים בודדים. תובנה זו התאפשרה בעזרת צביעת הכסף שפיתח קמילו גולג'י, השימוש שעשה בשיטה רמון אי קחאל ומספר חוקרים נוספים בשנים הראשונות של המאה ה-20, ללמידה מעמיקה של מבנה רקמת המוח, והקבלה והפצה של הרעיון על ידי רבים, ביניהם וואלדיאר - הרץ. המונח "נוירון" (תא עצב בעברית) נקבע על ידי וואלדיאר לזיהוי התא המדובר. דוקטרינת הנוירון, כמו שהתפרסמה, שימשה לתאר את תאי העצב כמקרה מיוחד של תאוריית התא שהתפתחה כמה עשרות שנים קודם לכן.
הקשר ההיסטורי

תיאודור שוואן הציע ב 1839 שהרקמה של כל האורניזמים בנויה מתאים. שוואן הרחיב בקביעה זו את התיאוריה של חברו מטיאס יעקב שליידן משנה קודם שרקמת הצמחים בנויה מתאים. רקמת המוח נשארה במשך שנים רבות כיוצאת מהכלל. למרות שגופי תאי עצב תוארו על ידי חוקרים רבים, היחס בינם ובין מבנים אחרים ברקמה כמו אקסונים או דנדריטים לא היה ברור. טכנית, מגבלות המיקרוסקופיה וצביעות הרקמה הקיימות באמצע המאה ה - 19 לא אפשרו להבחין בקשר בין גופי התאים הגדולים, ובין השלוחות הדקות האלה. יש שטענו ששלוחות אלה מהוות יוצא דופן במבנה הרקמות.
ציון דרך דרמטי בהתפתחות המחקר של רקמת המוח הגיע מעבודתו של קמילו גולג'י שפיתח את צביעת הכסף ב 1873, אותה הוא כינה "התגובה השחורה", אבל היא נודעה יותר בשם "צביעת גולג'י" לכבודו. השימוש בשיטה הזו איפשר לראות תחת המיקרוסקופ את תאי העצב, על הדנדריטים הענפים שלהם, ואפילו אקסונים דקים נראו בצביעה שחורה עזה על רקע צהבהב. באופן אירוני, גולג'י עצמו תיאר את מה שראה כרשת רציפה ללא רווחים, כתמיכה ב"תיאוריה הרטיקולרית" למבנה הרציף של רקמת המוח. זו הייתה קביעה אפשרית לשעתה, ששירתה את ההתנגדות של חוקרים ואנשי דת לרעיון של חלוקת המוח לאזורים עם "מיקום תפקודי". סנטיאגו רמון אי קחאל התחיל לחקור את רקמת המוח תוך שימוש בשיטת גולג'י ב 1887. כבר שנה לאחר מכן פרסם שאין רצף בין תאים ברקמת המוח של ציפורים, ובכך טען להחיל את תיאורית התא גם על המוח. גולג'י עצמו סירב לקבל את האבחנות שעלו מהשיטה שלו עצמו, והמחלוקת נמשכה שנים רבות, גם אחרי שהדוקטרינה קיבלה הכרה בפרס נובל שקיבלו השניים ב 1906.
מרכיבי הדוקטרינה

דוקטרינת הנוירון התפתחה והתמזגה עם תיאוריות נוספות שהסבירו את פעילות מערכת העצבים, וכך היא מורכבת ממספר רב של סעיפים שהסבירו תצפיות מחקריות. הדוקטרינה הזו נחשבת עד היום הבסיס למדעי המוח המודרניים :
הנוירונים כיחידות נפרדות - המוח בנוי מיחידות נפרדות הכוללות התמחות של מבנים כמו דנדריטים, גוף תא ואקסונים.
נוירונים הם תאים - אותן יחידות נפרדות הם תאים, בדומה לרקמות אחרות בגוף. יקראו מכאן "תאי עצב".
התמחות - אותם תאי עצב יכולים להיות שונים בגודל, צורה ומבנה בהתאם למיקומם ותפקידם.
הגרעין הוא המפתח - הגרעין שבגוף התא הוא המרכז המבני של התא. כאשר התא מתחלק, רק אותו חלק המכיל את הגרעין ישרוד.
סיבי העצב הם שלוחות של התא - הדנדריטים והאקסונים הם שלוחות של תאי העצב.
חלוקת התא - תאי העצב נוצרים מחלוקה של תאים.
המגע בין תאי העצב - תאי העצב מתקשרים דרך אזורי מגע ללא רציפות של הציטופלסמה.
כיווניות - למרות שהאקסון יכול להוליך את האות בשני הכיוונים, ברקמה קיים כיוון מועדף של העברת האות מתא לתא.
סינפסה - אזורי המגע מהווים מחסום של העברת האות, אשר יכולים להיפתח לפעמים.
אחידות האות - כאשר יש סינפסה בין שני תאי עצב, היא יכולה להיות מעוררת או מעכבת, אבל תמיד תהיה מאותו סוג.
חוק דייל - כל טרמינל של עצב מסוים יפריש תמיד סוג אחד של מוליך עצבי.
עדכונים בתיאוריה

דוקטרינת הנוירון מהווה גם היום עקרון מרכזי המדעי המוח, אבל מחקרים לאחרונה מציעים גם תופעות יוצאות דופן בפעולת מערכת העצבים. למשל, סינפסות חשמליות במערכת העצבים המרכזית של יונקים שכיחות יותר ממה שחשבו קודם לכן. סינפסות אלה מקיימות קשר ישיר בין תאים, ובכך תאי עצב באזורים מסוימים של המוח יכולים לתפקד יחד כקבוצה גדולה בתהליכים של עיבוד אינפורמציה. דוגמה נוספת היא היכולת של תאי עצב מסוימים לשחרר שני סוגים של מוליכים עצביים בניגוד לחוק דייל . כל אלו מוסיפים למורכבות של פעילות מערכת העצבים.
הערות שוליים

↑  Stanley Finger, Origins of neuroscience: a history of explorations into brain function, 1. paperback ed, Oxford: Oxford Univ. Press, 2001, Oxford University Press paperback, ISBN 978-0-19-514694-3
↑  Michel Anctil, Dawn of the neuron: the early struggles to trace the origin of nervous systems, Montreal: McGill-Queen's university press, 2015, ISBN 978-0-7735-4571-7
↑  The Nobel Prize in Physiology or Medicine 1906, NobelPrize.org (באנגלית אמריקאית)
↑  Gordon M. Shepherd, Foundations of the neuron doctrine, New York: Oxford University Press, 1991, History of neuroscience, ISBN 978-0-19-506491-9
↑  Barry W. Connors, Michael A. Long, Electrical synapses in the mammalian brain, Annual Review of Neuroscience 27, 2004, עמ' 393–418 doi: 10.1146/annurev.neuro.26.041002.131128
↑  Christopher E Vaaga, Maria Borisovska, Gary L Westbrook, Dual-transmitter neurons: Functional implications of co-release and co-transmission, Current opinion in neurobiology 0, 2014-12, עמ' 25–32 doi: 10.1016/j.conb.2014.04.010
גלישת חול

גלישת חול בדובאי
גלישת חולות אצל דרור במדבר
גלישת חול או סנדבורד (באנגלית: Sandboarding) הוא ספורט תלוי גלשן בדומה לגלישת שלג, אשר המתרחש על דיונות חול. ספורט זה שכיח יותר באזורים מדבריים או באזורי החוף. פעילות זו כוללת רכיבה על או במורד דיונה בזמן היות הרוכב קשור עם שתי הרגליים על הלוח, אם כי ניתן להשתמש בגלשן חול ללא כריכות. ספורט זה פחות פופולרי מאשר סנובורד, בין היתר מכיוון שקשה לבנות מעלית סקי מכנית על גבי דיונות החול ולכן משתתפים בדרך כלל חייבים ללכת בחזרה לפסגה, או לחלופין, לרכב על טרקטורון חזרה לחלקה העליון של הדיונה. עם זאת, דיונות חול זמינות בדרך כלל כל השנה בניגוד לאתרי סקי, שבדרך כלל עונתיים. נכון ל-2016, ג'וש טנג', אלוף גלישת חול מקצועי, מחזיק כעת בשיא הסלטה האחורית בעלת המרחק הרב ביותר - 13.67 מטרים - בספר השיאים של גינס[דרוש מקור]. בנוסף, טנג' מחזיק בתואר אלוף גלישת החול העולמי ארבע פעמים ובשלושה שיאי עולם[דרוש מקור]. אריק ג'ונסון, גולש שלג וחול מקצועי, מחזיק בשיא גינס עבור המהירות המרבית על גלשן חול - 82 קמ"ש, אם כי נמדדו באופן לא רשמי גם מהירויות של 97 קמ"ש[דרוש מקור].
ציוד

בסיס גלשן החול קשה הרבה יותר מבסיסו של גלשן שלג והוא בנוי בעיקר מפורמייקה או ציפוי פלסטי עם חומרי בסיס מיוחדים שמיוצרים כעת עבור ספורט זה. על מנת לדאות על החול, לעיתים מכסים את תחתית הגלשן בשעווה, בדרך כלל עם שעווה מבוססת פארפין, לפני הגלישה. לאחר מכן, לתחתית הגלשן עלול להיות מראה משויף, בעוד ש'בסיס מרוצים' נוטה להבריק ולהבהיק עם השימוש. רוב גלשני השטח מורכבים מרובד פרקט, בעוד שגלשנים 'בגודל מלא' מורכבים מעץ, סיבי זכוכית ותרכיב פלסטיק. למרות זאת, בסיס שלג יעבוד לפעמים בדיונות חדות.
גלישת חול ברחבי העולם > גלישת חול בישראל

ישראל, כמדינה חמה, מתאימה במיוחד לגלישת חולות. בגלישת חולות אין צורך בניסיון קודם, כל אחד יכול להיות גולש. זוהי אטרקציה ייחודית לדרום המדינה המתאימה למשפחות ולקבוצות. החול בדיונות בישראל הוא דק במיוחד ולכן מצוין לגלישה. מזג האוויר היבש של הנגב מאפשר פעילות זו לאורך כל עונות השנה.
בשנת 2012 דרור במדבר הביאו לישראל את גלישת החולות.
גלישת חול ברחבי העולם > גלישת חול באוסטרליה

סהרה הקטנה על האי קנגורו בדרום אוסטרליה היא מערכת דיונות חול שכוללת שני קמ"ר. הגבוהה מבין הדיונות היא בקירוב 70 מטרים מעל פני הים. מפרץ לאקי, כ-30 ק"מ דרומית לקלבארי, במערב אוסטרליה, הוא נקודת גלישה נוספת. טיולי גלישת חול מוצעים באזור. דיונות סטוקטון, 2.3 שעות צפונית לסידני. מערכת דיונות החול במפרץ סטוקטון היא ברוחב קילומטר, באורך 32 ק"מ ומכסה שטח של מעל 4200 דונם. הדיונות המסיביות מגיעות לגובה 40 מטרים. ממוקמת דקות ממרכז מפרץ נלסון, זוהי מערכת דיונות החול הגדולה באוסטרליה.
גלישת חול ברחבי העולם > גלישת חול במצרים

הדיונות הטובות ביותר עבור גלישת חול במצרים כוללות את ים החול האדיר ליד נווה המדבר סיווה במדבר המערבי של מצרים, דיונות קטאניה (נסיעה של שעה וחצי מקהיר), אל סאפרא והדודא באמצע בין דאחב וסיינט קטרין בסיני. אומרים שמקורה של גלישת החול היא במצרים בתקופת פרעה שבה גלשו בדיונות על חתיכות עץ.
גלישת חול ברחבי העולם > גלישת חול בנמיביה

נמיביה מציעה פעילות נוספת בשם סקי חול אשר דומה לגלישת חול אך מבוצעת בעזרת מגלשי סקי במקום גלשן חול. רוב סקי החול מבוצע בדיונות של מדבר נמיב באזור סווקופמונד ומפרץ וולביס. עם רישיון מיוחד זה אפשרי לפעמים לגלוש סקי בדיונות הגבוהות בעולם בסוסוסבלי. באזור משתמשים בשני סוגי גלישת חול שונים, "השכיבה", בו הגולש שוכב על גלשן שבנוי מיוחד וגולש עם הראש קדימה על הדיונה ו"גלישה בעמידה", בה הטכניקות דומות למדי לגלישת שלג. הנריק מיי, גרמני שחי בנמיביה כבר 10 שנים, קבע שיא גינס בגלישת סקי חול מהירה ב-6 ביוני 2010. הוא הגיע למהירות של 92.12 קמ"ש. גלישת חול הייתה פעילות תיירים מסחרית בסווקומפמונד מאז 1994, כשכריסטיאן ווטז החל להכין גלשני חול נמיביים. ב-1995 בת' סארו וכריס ג'ייסון החלו לקחת נופשים לגלישת חול על גלשני מזוניט. השימוש בגלשני מזוניט כרוכה בשכיבה בזמן הגלישה על הדיונות בדומה לגלישת מזחלות. כמה שנים לאחר מכן הם קנו את גלשני חול נמיביה והחלו בנוסף להציע גם גלשני עמידה. בין 2002 ו-2004 ליגת גלישת החול הדרום אפריקאית ביצעה תחרויות בדיונת מאטרהורן שממוקמת בין סווקופמונד ומפרץ וולביס. אירועי התחרות כללו סללום כפול, גלישת מסלול וקפיצות גדולות. ב-2005 ו-2006 ארגון שונה ארגן את התחרויות במאטרהורן אבל התחרויות לא היוו חלק בליגת גלישת החול הדרום אפריקאית במהלך שנים אלו.
גלישת חול ברחבי העולם > גלישת חול בדרום אפריקה

אחרי כמה חלוצים כמו דרק ברדנקאמפ שגלשו בסווקופמונד בסביבות 1974, מפעילים מסחריים החלו להציע גלישת חול לתיירים מאז 1994. בשנת 2000 ליגת גלישת החול הדרום אפריקאית הוקמה. תחרויות גלישת חול החלו ב-2001 כאשר מחנות SA החלו לפעול מ-2002 עד 2004. הליגה קרסה והספורט קם לתחייה במחדש בשנת 2007 עם אימוני גלישת חול שבועיים בתוך ומסביב לקייפ טאון וגאוטנג.
גלישת חול ברחבי העולם > גלישת חול בארצות הברית

סנד מאסטר פארק, ממוקם בפלורנס, אורגון בארצות הברית הוא פארק גלישת החול הראשון בעולם עם 40 דונם של דיונות חול מפוסלות פרטיות וחנות מקצועית במשרה מלאה. הפארק נפתח בשנת 2000 על ידי חלוץ גלישת החול, לאון ביל, ומציג גלישת חול לכ-25,000 אנשים בכל שנה. דיון ריידרס אינטרנשיונאל (Dune Riders International) הוא הגוף המנהל עבור גלישת חול תחרותית בעולם והוא מנחה 3 אירועים בכל עונה בסנד מאסטר פארק. הפארק הלאומי גרייט סנד דיונס ופרסרב ליד אלמוסה, קולורדו מאכלס גלישת חול על דיונות החול הגבוהות בצפון אמריקה. גלישת חול, מזחלות וסקי מותרים בכל מקום בשטח הדיונות, הרחק משטח הצומח. פארק זה לא משכיר מזחלות או גלשני חול; את אלו ניתן להשכיר או לקנות בשני קמעונאים בעמק סאן לואיז שבו הפארק ממוקם.
גלישת חול ברחבי העולם > גלישת חול בדרום אמריקה

פרו ידועה בדיונות החול הגדולות המצויות בה באיקה, חלקן מגיעות ל־2 קילומטר. דיונה גרנדה באיקה היא הדיונה הגדולה בעולם. הקופה סנדבורדינג פרו (תחרות גלישת החול בפרו) נערכת ליד פרקאס בכל שנה מאז 2009. ישנן דיונות גדולות נוספות ליד הבירה (לימה) בצ'ילקה.
בצ'ילה גלישת החול נהוגה ברחבי צפון הארץ, כולל את דיונות מדנוסו בקופיאקו (שבו נערך ראלי דקר), חוף פוארטו ווילג'ו בקלדרה, דיונות באיקקה ונוספות ליד ווינה דל מאר.
גלישת חול ברחבי העולם > גלישת חול במרכז אמריקה

ניקרגואה היא ביתה של סרו נגרו, הר הגעש הצעיר ביותר במרכז אמריקה. בגלל המדרונות החדים והחול הוולקני זה אפשרי לגלוש על הר געש פעיל זה.
גלישת חול ברחבי העולם > גלישת חול באירופה

מונטה קאולינו בהירשאו בגרמניה היא הר חול קטן יחסית. אמנם בגלל היותו מצויד במעלית עד פסגתו בת 120 המטרים, הוא המקום בו מתרחשות תחרויות גלישת החול העולמיות. אמותינס הוא מדבר קטן 5 ק"מ מעיירת קטלקוס בלימנוס שביוון. ישנן דיונות חול רבות שם, שבהן אנשים יכולים לעסוק בגלישת חול.